Kravspecifikationer

Baseret på vores visionsdokument,SWOT analyse og dokumentanalyse af opgaveformuleringen er vi kommet frem til visse krav som vores program skal kunne overholde i sin færdige version. Disse kravspecifikationer sikrer kunden et billede af hvad programmet som minimum skal kunne præstere når det bliver afleveret i sin endelige form, samt hvad dette program skal kunne i forhold til andre tilbud fra andre udviklere som Midttraffik end måtte have fået. Der er jo normalt en form for tilbudsprocess, hvor de ser på hvad udviklerne kan tilbyde, og til hvilken en pris. Vi har valgt at inddele vores kravspecifikationer ind i 3 overordnede punkter, Funktionelle krav, Ikke-funktionelle krav og løsningsmål for projektet. Det giver nemlig det bedste overblik for udviklingsteamet, samt for kunden der hurtigt skal have overblik over hvilket et udviklerteam de vil vælge til deres opgave[[1]](#footnote-1).

**Funktionelle krav**

Systemet skal kunne:

* Vise en brugerprofil.
* Håndtere redigering af brugerprofil.
* Vise brugerens historik af bestilte kørsler.
* Håndtere kommentering af kørsler under bestilling.
* Håndtere og gemme godkendelse af kørsler.
* Håndtere tildeling af biler til kørsler.
* Håndtere bestilling af kørsel fra adminstratator siden af.
* Håndtere kommentering af kørsler fra adminstrator siden af.
* Håndtere visning af afholdte ture (ture der er tildelt en bil og som er før den pågældende dag)
* Håndtere eksportering til csv fil, både fra brugeren og administratoren.
* Håndtere login for bruger og administrator
* Håndtere visning af forskellige skærmbilleder i forhold til om man er bruger eller administrator.
* Gemme oplysninger som programmet håndterer i en lokal database på brugerens computer.

Disse funktionelle krav er med til at kvalitetssikre vores udviklingsproces, samt at give os en stor målretter slut-milepæl som vi minimum skal sigte efter at vores program skal kunne udføre. Udover disse funktionelle krav er der en række ikke-funktionelle krav som vi har i vores program:

**Ikke-funktionelle krav**

Vores ikke-funktionelle krav er delt ind i 2 underpunkter for at skabe det bedste overblik over disse for kunden. Nemlig performancebegrænsninger, og projektbegrænsninger. Performance begrænsninger omhandler mest hvordan at programmet skal præstere ude hos kunden når programmet er færdiglavet, og projektbegrænsninger omhandler begrænsninger inden for deadlines og ressourcer.

* Brugergrænsefladen skal være letforståelig og intuitivt.
* Der skal være en hurtig feedback på handlinger i brugergrænsefladen i forhold til brugerens oplevelse af ventetider.
* Brugergrænsefladen skal kunne håndtere eventuelle fejl i systemet, og vise dem på en letforståelig måde som den normale bruger kan relatere til, og eventuelt skyde til handling med, såsom at kontakte kundeservice eller genstarte applikationen.

1. http://www.info-ark.dk/article.php?alias=kravspec\_2 [↑](#footnote-ref-1)